Այսօր հանրությունը կարող է ծաղիկներ դնել Մաշտոցի պողոտայի և Խորենացու փողոցի խաչմերուկում տեղակայված նրա հուշարձանին (քանդակագործ` Տիգրան Արզումանյան)։ Լեոնիդի գաղափարական զինակիցների թվում էր Ալեքսանդր Թամանյանը` հանճարեղ ճարտարապետի արժանավոր թոռը։ Դավիթ Սարապյանն էլ, նշանավոր Դևը, նրա հոգեորդին էր։ Դեռ 1988-ին Ազգալդյանը կազմակերպում է հրթիռների ընդհատակյա արտադրությունը` հրթիռակոծությամբ Լաչինի միջանցքն ազատագրելու նպատակով։